
Referat styremøte i Travavl.no på Microsoft Teams
Tid: 		11.03.2025 kl. 18:00-20:15
Til stede: 	Tone Britt Madsen, Reidar Molthe, Ments Tore Møller, Marianne Landsem, Vidar Skogdalen og Arnt Foss.
Forfall:	Julie Ann Gjerstad
Sak 1 	Fordeling av oppgaver i styret
Med utgangspunkt i oppgavefordelingen som ble gjort etter årsmøtet i 2024 ble ny oppgavefordeling slik:
	Regnskapsansvarlig:
	Ments Tore

	Medlemsansvarlig:
	Marianne

	Kampanjehingster:
	Ments Tore og Julie Ann

	Studie- og inspirasjonsturer
	Vidar og Reidar

	Åpen føllgård:
	Tone Britt og Ments Tore

	Webside og nyhetsbrev:
	Tone Britt

	Sosiale media: 
	Julie Ann

	Treårskonk:
	Julie Ann

	Forsikringskontakt:
	Vidar og Ments Tore

	Sponsoransvarlig:
	Vidar



Sak 2 	Årets treåringskonkurranse i Travavl.no
Styret i Travavl.no vil prioritere treårskonk’en også i år. Julie Ann klargjøre utsending til medlemmene i siste del av mars.
Førstepremien blir et reisegavekort på 5000 kroner brukt på en valgfri travtur. Turen må gjennomføres i løpet av 2026. Mer info følger.




Sak 3 	Åpen føllgård i regi av Travavl.no
Tone Britt og Ments Tore presenterte sine planer for resten av styret. På Østlandet er det planlagt tre åpne føllgårder den 15. juni (Skotselv, Trøgstad og Biri) og i Rogaland er det planlagt tre arrangementer 4. mai.
Alle gårdene er tilknyttet stiftelsen Avlsstall. Arrangementene er rettet mot barnefamilier og medlemmer, og blir hold på tidlig ettermiddag på lørdager. Det legges opp til at medlemmer også stiller opp som medhjelpere i arrangementet.
Det satses på enkel servering, og det arbeides med å få sponsorer til dette.
Det legges også vekt på å få med samarbeidspartnere fra travet slik at besøkende får sjansen til å delta i andre trav og hesterelaterte aktiviteter. 
Det legges også vekt på å få god spredning av arrangementene i media.
Resten av styret ga innspill til planene. Tone Britt og Ments Tore konkretiserer planen og lager et budsjett. Styret behandler dette i neste møte.

Sak 4 	Styreplan første halvår
Det blir styremøte første uken i april, slutten av mai og i tilknytning til Jarlsberg-helga.

Sak 5 	Referat fra siste møte
	Dette ble gjennomgått og godkjent.

Sak 6 	Innkommet post
A. Utmeldinger/Innmeldinger

Åtte utmeldinger og fire innmeldinger i 2025.

B. Protokoll fra årsmøtet
Denne er ferdig signert og legges ut på travavl.no.
C. Tildelingsbrev

Travavl.no har mottatt tildelingsbrev fra DNT med driftstilskudd på kroner 22500.


D. Forslag til hingst på hoppe
Vi har mottatt e-post om vi kan være behjelpelig med forslag til hingst til egen hoppe. Travavl.no har så langt ikke sett dette som en aktuell oppgave å tilby en slik tjeneste. Ments Tore svarer og gir råd. 

E. Fransk kampanjehingst
Travavl.no har fått henvendelse om en høyst aktuell fransk hingst til gunstige betingelser. Ments Tore følger opp. (Fristen for å få godkjenning i Norge for 2025 har gått ut).

